Miss Saigon

Miss Saigon er en musikal fra 1989, skrevet av franskmannen Claude-Michel Schönberg og Alain Boublil, som også er opphavsmenn til Les Misérables og Martin Guerre. Musikalen er basert på Giacomo Puccinis opera Madama Butterfly, og bygger på boken Madam Chrysantheme. Den ble produsert av Cameron Mackintosh. 


== Umulig romanse ==
Musikalen foregår i Saigon under Vietnamkrigen på 1970-tallet. Historien består av kjærlighet, tragedie og håp, forteller om en umulig romanse mellom Chris og Kim, en amerikansk soldat og en ung vietnamesisk kvinne. 
Ideen til musikalen fikk Schönberg fra et avisfoto. Fotografiet viser en fortvilet vietnamesisk mor som avleverte barnet sitt i avgangshallen på Tan Son Naht Airport. Barnet skal reise til faren sin i USA, en eks-soldat, som moren håper har bedre forutsetninger til å gi barnet et bedre liv enn hun selv kan tilby det. Schönberg ble svært rørt av bildet og denne desperate handlingen, som Schönberg kalte det «ultimate offer», og som er hovedideen til handlingen. 


== Verdenspremiere i London ==
Miss Saigon hadde verdenspremiere i London i 1989, hvor den gikk i ti år fram til 1999 etter å blitt spilt 4 264 ganger. I 1991 hadde Miss Saigon premiere på Broadway hvor den også gikk i ti år fram til 2001. Der ble musikalen spilt 4 092 ganger. 
Hovedrolleinnehaver Lea Salonga var 18 år gammel da hun spilte i originalversjonen på Theatre Royal, Drury Lane i London.


== Norsk Miss Saigon ==
1. september 2023 er det premiere den spektakulære musikalen «Miss Saigon» på Folketeateret - produsert av Scenekvelder. Forestillingen, med sin storslåtte scenografi, gripende musikk og dramatiske historie, vil markere seg som Scenekvelders største produksjon hittil. 


=== Hovedrolleinnehavere Scenekvelder ===
Kim - Catharina Vi
Chris - Sigurd Marthinussen
Engineer - Duc Mai-The
Ellen - Sanne Kvitnes
John - Espen Grjotheim
Thuy - Trung Tong
Gigi - Karen Bernardino
Executive producer - Karianne Jæger
Kunstnerisk leder/Musikalsk ansvarlig - Atle Halstensen
Regissør - Guy Unsworth
Oversettelse - Atle Halstensen
Scenografi og Rekvisitt - David WoodheadMiss Saigon ble satt opp av Bømlo Musikallaug i Moster Amfi på Bømlo 5.-16. august 2009. Dette var første gang Miss Saigon ble spilt i Norge. Musikalen har tidligere har vært produsert i en rekke land rundt i verden. Det norske ensemblet var på mellom 40-45 personer.  
Som rekvisitt  hadde Bømlo Musikallaug kjøpt inn et helikopter av typen Bell 212 som ble benyttet under musikalen. Under Vietnam-krigen spilte Bell-helikopteret av typen UH-1 Iroquois, «Huey», en svært viktig rolle for de amerikanske soldatene, og over 7 000 helikopter av denne typen ble benyttet av de amerikanske styrkene under krigen. 


=== Hovedrolleinnehavere Moster Amfi ===
Engineer – Sigurd Sele
Kim – Karen Bernardino
Chris – Rune Svendsen
John – Anders Gjønnes
Ellen – Jannicke Abrahamsen
Gigi – Tonje Bakken
Thuy – Bjørn Håvard Bjørklund
Regissør: Lisa Kent
Musikalsk leder: Bjørn Sagstad
Norsk oversettelse: Runa Våge Krukhaug


== Musikalen inneholder ==


== Se også ==
Vietnam


== Eksterne lenker ==
(en) Miss Saigon på Internet Broadway Database
www.miss-saigon.com
Miss Saigon Bømlo Musikallaug
Bømlonytt: «Miss Saigon» i Amfiet
YouTube: Lea Salonga's audition for Miss Saigon.  Claude-Michel Schönberg på pianoet og Nicholas Hytner, Cameron Mackintosh og Alain Boublil som står og ser på.
YouTube: Miss Saigon Sun og Moon Clip fra Wogan 1989 med Lea Salonga og Simon Bowman